b'\n_START_ARTICLE_\nRenggam\n_START_SECTION_\nKemudahan kesihatan\n_START_PARAGRAPH_\nBagi kemudahan kesihatan, Bandar Renggam tidak mempunyai sebuah Hospital. Terdapat sebuah klinik kesihatan yang terletak berhampiran dengan Bandar Renggam.\n_START_SECTION_\nKemudahan Perpustakaan Awam\n_START_PARAGRAPH_\nPada masa kini Bandar Renggam mempunyai sebuah perpustakaan awam yang terletak di Kawasan perumahan yang dikenali sebagai KEMAS. Perpustakaan awam ini dikelolakan oleh Majlis Daerah Simpang Renggam. Perpustakaaan ini beroperasi dari hari ahad hingga khamis dari jam 8.30 pagi hingga 5.00 petang.\n_START_SECTION_\nKemudahan Bomba\n_START_PARAGRAPH_\nRenggam mempunyai sebuah balai bomba Kelas A iaitu Balai Bomba Daerah bertempat di Kampung Melayu Renggam.\n_START_SECTION_\nKemudahan Polis\n_START_PARAGRAPH_\nRenggam mempunyai sebuah balai polis Kelas C iaitu Balai Polis Daerah bertempat di Kampung Melayu Renggam.Ketua Polis balai Renggam berpangkat Sarjan Mejor (SM) dan mempunyai kekuatan seramai 12 orang\n_START_SECTION_\nKemudahan Pos\n_START_PARAGRAPH_\nBersesuaian dengan peranannya selaku pusat yang menjadi tumpuan orang ramai, sebuah pejabat pos dibina di tengah-tengah bandar Renggam yang menyediakan perkhidmatan pos.\n_START_SECTION_\nKemudahan Internet\n_START_PARAGRAPH_\nInternet dapat diakses melalui langganan perkhidmatan melalui Telekom Malaysia.  Telekom Malaysia menyediakan perkhidmatan Streamyx dan Unifi di Renggam. Celcom dan SKMM juga menyediakan perkhidmatan yang sama untuk penduduk bandar Renggam.'